મહિન્દ્રા એન્ડ મહિન્દ્રાએ તેનો ત્રીજો ક્રમ જાળવી રાખ્યો હતો. તેનું વેચાણ ૬૦૫૩૯ યુનિટ થયું હતું જે ગત વર્ષે આ ગાળામાં ૫૫,૭૮૫ યુનિટના વેચાણમાં ૮.૫૨ ટકાનો વધારો દર્શાવે છે. તેનો બજાર હિસ્સો પણ ઘટ્યો હતો અને ૭.૬૫ ટકાથી ઘટીને ૬.૯૩ ટકા થયો હતો. તાતા મોટર્સનું વેચાણ એપ્રિલ-જૂનના ગાળામાં ૪૮.૫ ટકા ઉછળી ગયું હતું. તેણે આ ત્રણ મહિનામાં ૫૮,૯૬૯ યુનિટનું વેચાણ કર્યું હતું, જે ગત વર્ષે આ ગાળામાં ૩૯,૭૦૮ યુનિટ હતું. નોંધપાત્ર બાબત એ છે કે પેસેન્જર વ્હીકલ સેગમેન્ટમાં તેનો માર્કેટ શેર ૫.૪૫ ટકાથી વધીને ૬.૭૫ ટકા થઈ ગયો હતો. આ રીતે તેણે હોન્ડા કાર્સને પાછળ પાડીને ચોથો ક્રમ મેળવ્યો છે. હોન્ડા કાર્સનું વેચણ ૧૦.૪૯ ટકા વધીને ૪૨,૬૦૯ યુનિટ થયું હતું. ગત વર્ષે આ ગાળામાં વેચાણ ૩૮,૫૬૨ યુનિટ થયું હતું. તેનો બજાર હિસ્સો ૫.૨૯ ટકાથી ઘટીને ૪.૮૮ ટકા થયો હતો.